****

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **Povjerenstvo za provedbu Oglasa**

 **za prijam u službu u Upravni odjel za**

 **financije i proračun**

KLASA: 112-03/24-01/09

URBROJ: 2140-07/1-24-7

Krapina, 27. rujna 2024.

Na temelju članka 20. stavka 4. alineje 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18. i 112/19.), Povjerenstvo za provedbu Oglasa za prijam u službu u Upravni odjel za financije i proračun upućuje

**POZIV NA PRETHODNU PROVJERU ZNANJA I SPOSOBNOSTI**

**Dana 03. listopada 2024. godine (četvrtak) s početkom u 8:00 sati u zgradi sjedišta Krapinsko-zagorske županije u Krapini, Magistratska 1, u dvorani za sastanke,** održati će se postupak prethodne provjere znanja i sposobnosti kandidata za prijam u službu u Upravni odjel za financije i proračun, a temeljem Oglasa za prijam u službu na određeno vrijeme u Upravni odjel za financije i proračun KLASA: 112-03/24-01/09, URBROJ: 2140-07/1-24-1) radi zamjene duže vrijeme odsutne službenice, za radno mjesto viši stručni suradnik za računovodstvo. Oglas je objavljen pri Hrvatskom zavodu za zapošljavanje Područnom uredu Krapina i na službenoj mrežnoj stranici Krapinsko-zagorske županije [www.kzz.hr](http://www.kzz.hr) 13. rujna 2024. godine.

Formalne uvjete propisane Oglasom ispunjavaju i mogu pristupiti prethodnoj provjeri znanja i sposobnosti za navedeno radno mjesto, kandidatkinje sljedećih inicijala:

1. M. H. Š. i
2. V. J.

Kada pristupe testiranju, pozvani su dužni predočiti osobnu iskaznicu radi identifikacije. Ako tko od pozvanih ne pristupi testiranju, smatrati će se da je prijava na Oglas povučena.

Opis poslova, podaci o plaći, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za prethodnu provjeru znanja i sposobnosti objavljeni su u na web stranici Krapinsko-zagorske županije: <https://kzz.hr/natjecaj/oglas-za-prijam-u-sluzbu-u-upravni-odjel-za-financije-i-proracun-2024/>.

Prethodnu provjeru znanja i sposobnosti provodi Povjerenstvo za provedbu Oglasa za prijam u službu u Upravni odjel za financije i proračun.

Ovaj Poziv objaviti će se na web stranici Krapinsko-zagorske županije, [**www.kzz.hr**](http://www.kzz.hr)i na Oglasnoj ploči Krapinsko-zagorske županije u prizemlju zgrade sjedišta Krapinsko-zagorske županije u Krapini, Magistratska 1.

 **PREDSJEDNICA POVJERENSTVA**

 Dijana Marmilić